**PROIECT**

**DECIZIA ETAPEI DE ÎNCADRARE**

**Nr. 8752 din 29.07.2020**

Ca urmare a solicitării de emitere a acordului de mediu adresate de **ANDREI CONSTANTA**, cu domiciliul în Comuna Blejoi, Satul Ploiestiori Nr.662B, Jud. Prahova, înregistrată la Agenția pentru Protecția Mediului Prahova cu nr. 8752/17.06.2020, completată cu nr.9761/08.07.2020, nr.9588/06.07.2020, nr.9761/08.07.2020, nr.11012/31.07.2020, nr.11072/03.08.2020 și nr.12699/02.09.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței Comisiei de analiză tehnică din data de 28.07.2020, că proiectul: **„CONSTRUIRE SPATIU COMERCIAL PRODUSE NEALIMENTARE CU BIROURI, IMPREJMUIRE TEREN, ALEI DE CIRCULATIE AUTO SI PIETONALE, PARCARE AUTO, PLATFORMA BETONATA, AMENAJARE ACCES, UTILITATI SI BRANSAMENTE”,** propus a fi amplasat in Comuna Blejoi, Satul Ploiestiori, T-25, Parcela A 208/28, Nr.cadastral 29210, Jud. Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 13 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Investiția propusă se va amplasa pe terenul situat în intravilanul comunei Blejoi.

**DESCRIEREA PROIECTULUI:**

-Proiectul constă în execuţia urmatoarelor lucrări:

-construire spaţiu comercial produse nealimentare cu birouri (P+Ep).

-amenajare incintă cu alei de circulaţie auto si pietonale, parcare auto, platformă betonată.

-împrejmuire teren.

-branşamente şi utilităţi.

Prin proiect este propusă o construcţie cu S=aprox.260 mp, cu regim de înălţime parter+etaj partial.

Soluţiile constructive şi de finisaj vor fi:

-construcţia va avea fundaţiile din blocuri de beton cu cuzinet armat,

-structura va fi din oţel laminat la rece sudate in elemente prefabricate,

-planşee din beton armat,

-închideri exterioare vor fi din casete metalice din tablă cu termoizolaţie,

-finisajele exterioare vor fi din panouri din tablă cutată, tamplarie din PVC, uşi metalice.

Utilităţile vor fi asigurate, astfel:

-alimentarea cu apa - se va realiza prin intermediul branşamentului existent la limita de proprietate;

-evacuarea apelor uzate menajere – se va face intr-un bazin ecologic vidanjabil;

Apele pluviale provenite din zona parcărilor si carosabilă vor fi preluate de un sistem de pante, jgheaburi si burlane, vor fi trecute printr-un separator de hidrocarburi şi decantoare de nisip şi deversate intr-un bazin vidanjabil impermeabilizat.

-încălzirea spatiilor de birouri se va realiza prin intermediul unei centrale termice electrice şi sistem cu radiatoare din oţel.

-asigurarea energiei electice – spaţiul este racordat la reţeaua de energie electrică existentă.

***Organizarea de şantier se va amplasa in incinta investiţiei pe o suprafaţa cât mai mică.***

***La părăsirea frontului de lucru a autovehiculelor din incinta organizării de şantier, roțile acestora vor fi spălate pentru a evita împrăștierea materialului folosit în construcție pe drumurile adiacente și pentru a evita ridicarea de pulberi în aer.***

În interiorul acesteia se vor amplasa o magazie de materiale cu mai multe compartimentări, în care se vor adăposti materialele de construcții/echipamente și o baracă de muncitori care va asigura spațiu de odihnă și servire a mesei pentru personalul muncitor. De asemenea, se va amplasa și o toaletă uscată ecologică.

Se vor amenaja parapeţi în jurul spatiilor unde se vor amplasa utilajele/echipamentele si materialele necesare, se vor monta construcții provizorii, acolo unde apare necesitatea, pentru a evita accidentele de muncă şi pentru a permite accesul personalului de lucru de fiecare parte a şanţurilor, daca este cazul.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:**

La terminarea lucrărilor de montaj/construire se vor lua măsuri de refacere a calității solului, acolo unde a fost afectat.

În cazul unor poluări accidentale se va reface zona afectată.

La finalizarea lucrărilor se vor îndepărta deșeurile, utilajele, etc.

**b.4.Cantitatea și tipurile de deșeuri generate/gestionate:**

Deșeurile rezultate din lucrările de montaj/construire (menajere, metalice, deșeuri ambalaje hârtie/carton/plastic,etc.) sunt depozitate pe o platformă betonată și vor fi predate serviciului de salubritate.

Gestionarea colectării și evacuării deșeurilor și resturilor de orice natură se va face în conformitate cu legislația în vigoare.

**b.5. Poluarea și alte efecte negative:**

Prin specificul legat de etapele de montaj, construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):**

Activitățile pentru realizarea lucrărilor de montaj a echipamentelor în interiorul construcției existente nu conduc la emisii de poluanți, cu exceptia gazelor de eșapament rezultate de la vehiculele pentru transportul acestora.

Lucrările de montaj a echipamentelor implică o serie de operații specifice, fiecare având propria durată și potențial de generare a prafului. Emisiile de praf care apar în timpul execuției lucrărilor sunt asociate lucrărilor de montaj, de manevrare și a materialelor de construcție, precum și altor lucrări specifice (dacă este cazul).

Emisiile atmosferice de pulberi în suspensie și sedimentabile provin din manipularea materialelor de construcție, aprovizionarea cu materiale/echipamente și pregătirea utilajelor, etc.

Caracteristicile surselor și geometria obiectivului înscriu sursa, în ansamblu, în categoria surselor antropice punctuale, difuze la sol sau în apropierea solului.

**c) Amplasarea proiectului:**

**c.1. Utilizarea actuală și aprobată a terenurilor:**

Terenul este situat în intravilanul comunei Blejoi. Dreptul de proprietate asupra terenului este dovedit cu conventie de partaj nr.837/12.03.2020 si a actului de dezmembrare nr.1837/18.05.2020 autentificate de SNP EQUITAS, NL Popescu Viorica.

Folosința actuală a terenului este teren arabil, iar destinația zonei conform PUG este de zona mixta de locuințe, institutii și servicii, conform certificatului de urbanism nr. 122 din 04.06.2020, emis de Primăria Comunei Blejoi.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din**

**subteranul acesteia:**

Materialele/echipamentele ce vor fi utilizate în cadrul lucrărilor nu prezintă risc major de poluare pentru sol. Materialele/echipamentele vor fi transportate la lucrare pe măsura utilizării lor și se vor depozita în ambalajele originale respectându-se instrucțiunile prevăzute în fișele tehnice de securitate, astfel încât să se elimine posibilitatea scurgerii acestora pe sol.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional: - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece prin luarea măsurilor prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *Nu este cazul.*

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**CONDIȚIILE DE REALIZARE A PROIECTULUI:**

* respectarea etapelor privind construcţia obiectivului, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a echipamentelor si materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;
* depozitarea provizorie a echipamentelor/materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus; se va asigura spălarea roților autovehiculelor la ieșirea din șantier;
* se vor amplasa perimetral plase textile pentru limitarea emisiilor de praf;
* inainte de punerea în funcțiune a obiectivului aveți obligația sa obțineți revizuirea autorizației de mediu.